Manastir Papraća
Manastir Papraća je manastir Srpske pravoslavne crkve, Eparhija zvorničko-tuzlanska, a posvećen je blagovijesti Bogorodice. Nalazi se u selu Papraća na izvoru istoimene rijeke, općina Šekovići, uz put Vlasenica-Šekovići-Zvornik, na putnoj udaljenosti od oko 16 km od Šekovića. Proglašen je za nacionalni spomenik Bosne i Hercegovine. Nacionalni spomenik sastoji se od manastirske crkva Blagoveštenja, zgrade starog konaka i zvonika.